Publication: Magyar Közlöny
Issue: MK-1999-27 (Year: 1999, Number: 27)
Era: 1990-2004
Section: 15/1998. (V. 8.) AB határozat ABK 1998. május 222, 225.].
Paragraph Index: 2308

2. Az Alkotmánybíróság döntése megalapozásához áttekintette az ülésezési rend kialakulásának történetét, a házszabályi változásokat, illetve azokat a bizottsági állásfoglalásokat és parlamenti gyakorlatot, amelyek kihatással voltak (vannak) az ülésezési rend alakulására. Az 1989. évi XXXI. törvénnyel történő — a jogállamiság alapjait megteremtő — alkotmánymódosítás 8. §-a az Alkotmány 22. § (1) bekezdését akként állapította meg, hogy: „Az Országgyűlés évenként legalább két ülésszakot tart, minden év február elsejétől június tizenötödikéig, illetve szeptember elsejétől december tizenötödikéig.” Az ehhez fűzött miniszteri indokolás kiemeli: „1. A Javaslat szerint az Országgyűlés minden évben legalább két — úgynevezett rendes — ülésszakot tart: február 1-jétől június 15-ig, illetve szeptember 1-jétől december 15-ig.

Source: https://magyarkozlony.hu/hivatalos-lapok/9a9cf91e894c223daf4f422c4ff3939a175a3dd0/dokumentumok/cfdda7ae12cc433c714d617b11f21b093ff42b3e/letoltes